चंद्रबाबू ने कहा, मैं इस महान काम के लिए समर्थन मांगने आया था और शुरू से ही हमारे रिश्ते अच्छे हैं. हमें इस देश को बचाने के लिए, लोकतंत्र को बचाने के लिए साथ आना होगा. 2019 के लोकसभा चुनावों से पहले बीजेपी विरोधी मोर्चा बनाने के उद्देश्य से आंध्र प्रदेश के मुख्यमंत्री एन चंद्रबाबू नायडू ने इस महीने की शुरुआत में राहुल गांधी सहित कई विपक्षी दलों के प्रमुखों से मुलाकात की थी. कांग्रेस के साथ अपनी पार्टी के गठबंधन को देश की रक्षा के लिए ‘‘लोकतांत्रिक विवशता’’ बताया था. राहुल गांधी से मुलाकात के बाद नायडू ने आंध्र और तेलंगाना में कांग्रेस और टीडीपी के एक साथ आने की घोषणा कर दी.